# Projekts

LATVIJAS REPUBLIKAS MINISTRU KABINETS

2016. gada Rīkojums Nr.

Rīgā (prot. Nr. .§)

**Par Dobeles novada pašvaldības nekustamo īpašumu pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu, likuma “Par autoceļiem” 4.panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā transporta būvi - tiltu pār Bērzes upi pie Tiltnieku mājām (kadastra apzīmējums 4652 004 0125 001), kas atrodas uz valsts autoceļa V1103 “Šķibes skola - Bērze” (kadastra Nr.4652 004 0125), Bērzes pagastā, Dobeles novadā (turpmāk – nekustamais īpašums).

2. Satiksmes ministrijai saskaņā ar Publiskas personas mantas atsavināšanas likuma 42.panta otro daļu nekustamo īpašumu:

2.1. atbilstoši likuma “Par autoceļiem” 7.panta pirmajai daļai izmantot autoceļu valsts pārvaldes funkciju īstenošanai;

2.2. ierakstīt zemesgrāmatā uz valsts vārda Satiksmes ministrijas personā valsts autoceļa V1103 “Šķibes skola - Bērze” (kadastra Nr.4652 004 0125), Bērzes pagastā, Dobeles novadā, sastāvā;

2.3. bez atlīdzības nodot Dobeles novada pašvaldībai, ja tas vairs netiek izmantots šā rīkojuma 2.1.apakšpunktā minētās funkcijas īstenošanai.

3. Satiksmes ministrijai, nostiprinot zemesgrāmatā īpašuma tiesības uz 1.punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr tiek nodrošināta šā rīkojuma 2.1. apakšpunktā minētās funkcijas īstenošana;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

Ministru prezidents M.Kučinksis

Satiksmes ministrs U.Augulis

Iesniedzējs: Satiksmes ministrs U.Augulis

Valsts sekretārs K.Ozoliņš

01.04..2016. 12:45

224

Siliņa

67028031, sandra.silina@sam.gov.lv